ມືປືນ ສັງຫານ 3 ຄົນ ຢູ່ສູນປະຊາຄົມ ຊາວຢີວ ສອງແຫ່ງ ໃນສະຫະລັດ (ສະໄລດ໌/ວີດີໂອ)
ປະທານາທິບໍດີ ບາຣັກ ​ໂອ​ບາ​ມາ ໄດ້​ສະ​ແດງ​ ການສະໜັບສະໜຸນຂອງ​ທ່ານ ​ ແລະ​ ທ່ານ​ນາງ Michelle ແກ່​ພວກ​ຄອບຄົວ​ຂອງ ຜູ້​ທີ່​ໄດ້​ຮັບ​ເຄາະ​ຮ້າຍ​ຄັ້ງ​ນີ້.
ບັນດາເຈົ້າໜ້າທີ່ໃນລັດ Kansas ທາງພາກກາງຂອງສະຫະ ລັດ ໄດ້ບົ່ງຊື່ ນາຍ Frazier Glenn Cross ທີ່ເປັນຄົນຖືລັດ ທິຜິວຂາວເປັນໃຫຍ່ ມາເປັນເວລາດົນນານ ວ່າເປັນຜູ້ຕ້ອງ ສົງໄສໃນການສັງຫານໝູ່ 3 ຄົນໃນວັນອາທິດວານນີ້ຢູ່ຂ້າງ ນອກສູນປະຊາຄົມຊາວຢີວແຫ່ງນຶ່ງ ແລະສູນເບ້ຍບຳນານ ຂອງຊາວຢີວ ອີກແຫ່ງນຶ່ງ ນາຍ Cross ມີກຳນົດຈະໄປປາກົດໂຕຕໍ່ສານໃນວັນຈັນມື້ນີ້ ເພື່ອປະເຊີນກັບຂໍ້ກ່າວຫາ ຂ້າຄົນໂດຍມີການວາງແຜນໄວ້ ກ່ອນ ຕຳຫຼວດກ່າວວ່າ ນາຍ Cross ໄວ 73 ປີ ໃຊ້ປືນລ່າສັດຂ້າຜູ້ຊາຍຄົນນຶ່ງ ແລະເດັກ ຊາຍໄວລຸ່ນຄົນນຶ່ງ ຢູ່ລານຈອດລົດຂອງສູນກາງປະຊາຄົມຊາວຍິວທີ່ເມືອງ Over land Parkໃນເຂດຊານເມືອງ Kansas City ຕຳຫຼວດກ່າວຕື່ມວ່າ ຫຼັງຈາກນັ້ນ ຜູ້ກ່ຽວໄດ້ຂັບລົດໄປຍັງຄຸ້ມບ່ອນຢູ່ຂອງຊາວຍິວເບ້ຍບຳນານແຫ່ງນຶ່ງທີ່ຢູ່ໃກ້ໆກັນ ນັ້ນ ແລະໄດ້ ສັງຫານແມ່ຍິງຄົນນຶ່ງ ກ່ອນຖືກເຈົ້າໜ້າທີ່ຈັບກຸມຢູ່ໂຮງຮຽນປະຖົມ ແຫ່ງນຶ່ງ ທ່ານ John Douglass ຫົວໜ້າຕຳຫຼວດ ກ່າວໃນວັນອາທິດວານນີ້ວ່າ ພວກເຈົ້າ ໜ້າທີ່ຍັງບໍ່ທັນພ້ອມທີ່ຈະເອີ້ນການຍິງຄົນຕາຍນີ້ວ່າ ເປັນອາຊະຍາກຳຍ້ອນຄວາມ ກຽດຊັງເທື່ອ ຊຶ່ງທ່ານຊີ້ແຈງວ່າ: ທ່ານ Douglass ກ່າວວ່າ ປະທານາທິບໍດີ ບາຣັກ ໂອບາມາ ກ່າວວ່າ ການຍິງກັນຕາຍນີ້ ເປັນ ເລື້ອງທີ່ “ ແລະ “ໜ້າເສົ້າສະຫລົດໃຈທີ່ສຸດ” ແລະສະແດງການສະໜັບ ສະໜຸນຂອງທ່ານ ແລະ ທ່ານນາງ Michelle ພັນລະຍາຂອງທ່ານ ແກ່ພວກຄອບ ຄົວຂອງຜູ້ທີ່ໄດ້ຮັບເຄາະຮ້າຍຄັ້ງນີ້